
AVIZ

asupra proiectului de Lege privind aprobarea Ordonanţei Guvernului nr.25/2010 pentru instituirea unei scheme de ajutor de stat temporare privind asigurarea accesului la finanţare în agricultură
Cu adresa nr. PL.x 723 din 24 noiembrie 2010, Biroul Permanent conform art. 95 din Regulamentul Camerei Deputaţilor, republicat, a sesizat pentru examinare şi avizare Comisia pentru buget, finanţe şi bănci cu proiectul de Lege privind aprobarea Ordonanţei Guvernului nr.25/2010 pentru instituirea unei scheme de ajutor de stat temporare privind asigurarea accesului la finanţare în agricultură.
In urma examinării proiectului de Lege, în şedinţa din data de 02.02.2011, Comisia, cu majoritate de voturi, a hotărât întocmirea unui aviz favorabil.

	PREŞEDINTE,

Viorel ŞTEFAN
	SECRETAR,

Iuliu NOSA


Consilier parlamentar,
Mariana Bărdiţă

Expert parlamentar

Vasilica Popa                      

